Red Bull Ring

A Red Bull Ring (eredeti neve Österreichring, 1997–2003 között A1-Ring) egy osztrák versenypálya Stájerországban. Maga a pálya Spielberg községhez tartozó területen fekszik, de bejáratai Zeltweg község közvetlen közelében vannak, ezért gyakran „zeltwegi pályaként” említik. 1997 és 2003 között rendeztek itt F1-es futamot. A pályát 2011-ben a Red Bull energiaital gyártó finanszírozásával felújították, és ismét alkalmassá tették a Formula–1-es versenyek megrendezésére, a 2014-es szezontól ismét szerepel a versenynaptárban. A pálya története A versenypálya 1969-ben épült meg, körülbelül hat kilométer hosszúságban. Egészen 1987-ig adott otthont a Formula–1 osztrák nagydíjnak. A leghosszabb, nagy sebességű kanyarja a Formula–1 egyik leggyorsabb pályájává tette. Néhány összetűzés után a Formula–1 tíz évre elbúcsúzott a verseny helyszínétől. 1995 és 1996 között, a hosszas politikai tárgyalások után átépítették: a 4318 méterre rövidült pályát a legújabb biztonsági előírásoknak megfelelően alakították ki. 1997 és 2003 között hét Formula–1-es futamot rendeztek rajta. A korábbi nyomvonallal összehasonlítva az átépített A1-Ring már nem rendelkezett gyors „bátorságkanyarral”, és ezért a pilóták között kevésbé vált népszerűvé. Kialakítása és mai élete A pályának hét jobb- és két balkanyarja van. A két bal kanyar Niki Lauda és Gerhard Berger nevét viseli. Mivel a felső-stájer területen fekszik és három oldalról dombok veszik körbe, ezért a lejtőket természetes tribünöknek használják. Ez az elrendezés egyrészről jó rálátást ad az egész pályára, másrészről pedig különleges környezetet ad a versenyeknek. Az A1-Ring (a Mobilkom Austria mobilszolgáltató, az A1 szponzorálja) az autó- és motorversenyeken kívül technikai vásárok, kiállítások rendezvényközpontjaként is szolgált. 2003-ban a Formula–1 másodszor is elbúcsúzott a pályától, de most elsősorban anyagi okok miatt (hivatalosan az EU-ban kötelező dohányreklám-tilalmak miatt, nem hivatalosan a Formula–1 Ausztriában nem volt elég nyereséges). Egyedül a Red Bull pályázott a területre, amit motor- és repülőiskolává akart alakítani - körülbelül 750 millió eurós beruházással. A lakosság visszajelzései és az osztrák szenátus elutasításai után a Red Bull elállt a terveitől. Azonban ekkor már terület-előkészítési munkálatokat elkezdték, úgyhogy a versenypálya nem volt használható. A stájer politika sok fáradozás után elérte, hogy a pályát újra üzembe helyezzék és emellett az autóipar számára is tesztpályát biztosítsanak. Partnerként ismét a Red Bull, illetve a KTM, VW és Magna cégek merültek fel. Az új pálya építésének kezdetét 2007-re tervezték. A Volkswagen végleges kiszállásával krízis merült fel és mára már csak egy kis esély van a projekt realizálására. A 2008. február 4-ei ülésén a befektetők arra az eredményre jutottak, hogy a projekt ebben a formájában nem kivitelezhető. Amikor az egyik osztrák újság áprilisi címlapjára tűzte, hogy a pálya újra megnyílik, a motorsportok szerelmesei fellélegezhettek. Győztesek Statisztikák Legtöbb dobogó: M. Verstappen (8) Legtöbb győzelem: M. Verstappen (5) Legtöbb pole: V. Bottas (3) Legtöbb leggyorsabb kör: M. Verstappen (4) Pályacsúcs: 1:02:939, V. Bottas Fordítás Ez a szócikk részben vagy egészben az A1-Ring című német Wikipédia-szócikk fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. Források A versenypálya a trackpedia.com honlapon Archiválva 2014. február 2-i dátummal a Wayback Machine-ben Jegyzetek